[{"text_idx": "#000001", "text": "So\u0303itjate tutvustused: ENKV ja Pitbike"}, {"text_idx": "#000002", "text": "Motoringraja EMV etapp toimus keerulistes tingimustes"}, {"text_idx": "#000003", "text": "Laupa\u0308evane ilm to\u0303otas suurepa\u0308rast vo\u0303iduso\u0303itu. O\u0303hutemperatuur na\u0308itas ligi 25kraadist sooja ja asfalt suurepa\u0308rane, kuid kui algasid kvalifikatsiooniso\u0303idud, po\u0308o\u0308rdud taevas otustavalt tumedaks. See ta\u0308hendas u\u0308ht, kohe hakkab sadama ja meil on tegemist vihmaso\u0303itudega."}, {"text_idx": "#000004", "text": "Mitmed so\u0303itjad kvalifikatsiooniso\u0303itu tegema ei la\u0308inud ja lootsid selle peale, et vo\u0303istlusso\u0303itudeks on vihm mo\u0308o\u0308dunud ja asfalt kuiv. See ta\u0308hendanuks mitteso\u0303itjatele viimastelt kohtadelt startimist. Paraku nii ei la\u0308inud ja ilmataadil oli varuks veel u\u0308llatusi. Vahetult ette Superbike ja B1200 vo\u0303istlusso\u0303itu jo\u0303udis kohale korralik a\u0308ike koos suure sajuga. Starti lu\u0308kati edasi, sest kallas nagu oavarrest ja rada vajas kohtunike poolt u\u0308levaatamist. Peale ku\u0308mmneminutilist ootamist otsustati ikkagi alustada vo\u0303istluspa\u0308evaga ja selleks ajaks olid ko\u0303ik, kes starti soovisid tulla, vahetanud slick rehvid vihmarehvide vastu. Loomulikult sellised olud lo\u0308o\u0308vad \u201ckaardid\u201d sassi ja kindlasti avaneb vo\u0303imalus sellisel so\u0303itjal, kes ehk kuival rajal va\u0308ga kiire ei ole. Superbike ja B1200 u\u0308histart kujunes va\u0308ga po\u0303nevaks, sest kohe hakkas liidergrupp teistest eralduma. Sinna kuulusid Ville Valtonen, Aivar Osa, Hannes Soomer ja Toomas Tomson. Kui Valtonen la\u0308ks kiiresti omateed, siis teise ja kolmanda kohapeale ka\u0308is ko\u0303va vo\u0303itlus. Poolel vo\u0303istlusmaal sai Aivar Osa Soomerist mo\u0308o\u0308da ja hakkas ka kohe vahet kasvatama. Po\u0303nev duell aga ja\u0308tkus Soomeri ja Tomsoni vahel. Mo\u0303ned ringid enne lo\u0303ppu suutiski Tomson kolmandaks to\u0303usta, kuid viimast so\u0303na ei olnud veel Soomer o\u0308elnud. Kui oli ka\u0308sil viimane ring, tegi Soomer otsustava mo\u0308o\u0308dumise ja to\u0303usis kolmandaks. Tomson ku\u0308ll u\u0308ritas veel, kuid paraku tuli lo\u0303puks leppida ikkagi neljanda kohaga. B1200 vo\u0303idu vo\u0303ttis Jaanus Saarma, teiseks so\u0303itis ennast Gunnar Ilma ja kolmandaks Kristian Vaarmann."}, {"text_idx": "#000005", "text": "Superstock 600 ja B600 so\u0303it ja\u0308i paraku va\u0308ga lu\u0308hikeseks, sest teise ringi lo\u0303pus kukkus Soome vo\u0303iduso\u0303itja Vertti Takala, kes pidas esimestel ringidel ko\u0303va duelli esikoha nimel Mihkel Osulaga, kuid kuna kukkumisja\u0308rgselt sattus o\u0303li rajale, siis paraku peatati vo\u0303iduso\u0303it punase lipuga. O\u0303li korjamine ma\u0308rjalt rajal vo\u0303ttis va\u0308ga palju aega ja seeto\u0303ttu kordustarti enam ei tulnud, ning Superstock 600 ja B600 klassidele punkte sellelt vo\u0303istluselt anda ei saanud."}, {"text_idx": "#000007", "text": "Loomulikult ka\u0308isid rajal ka ku\u0308lgvankrid ja vo\u0303ib o\u0308elda, et nende so\u0303itu segas ma\u0308rg rada ko\u0303ige va\u0308hem. Kolma ratast on ikka parem kui kaks. Siin ei olnud vastaseid meie esipaaril Eero Pa\u0308rm \u2013 Mairon Meius \u0301ele, kes kindlalt soome ekipaaz\u0301ide ees vo\u0303idu vo\u0303tsid."}, {"text_idx": "#000009", "text": "Retro klassi ehk ko\u0303ige va\u0308a\u0308rikamad so\u0303itjad, kes paljud olid tulnud kohale Soomest ei soovinud mitmed starti minna. Sellel on oma po\u0303hjus, sest vanadel retro tsiklitel puuduvad spetsiaalsed vihmarehvid ja so\u0303idetakse samade rehvidega, millega kuival asfaltil. Ometi ei morjendanud see Eesti vo\u0303iduso\u0303itjaid ja meie oma meestele tuli konkurentsi pakkuma ainult u\u0308ks Soome esindaja. Paraku vo\u0303itu koju tuua ei o\u0303nnestunud. Peeter Koval tegi ku\u0308ll hea so\u0303idu, aga reeglite vastu eksimine to\u0303i talle karistuse ja langetas teiseks. Nimelt mo\u0308o\u0308dus Peeter kollaste lippude alas konkuendist ja see on reeglitega keelatud. Seega vo\u0303it ainsale Soome so\u0303itjale Jouko Nieminenile, teise koha sai Koval ja kolmanda Urmo Kadakas."}, {"text_idx": "#000011", "text": "Enduroso\u0303itjad teenisid Baltikumi arvestuses kolm klassivo\u0303itu"}, {"text_idx": "#000015", "text": "Eesti meistritiitli vo\u0303itnud Soomer: \u201cValtoneni pu\u0308u\u0308da polnud u\u0308ldse lihtne!\u201d"}]